Structuri de date neomogene în C++
(tipul înregistrare)

O structură este un tip de date definit de utilizator care permite gruparea mai multor date (care pot fi de tipuri diferite) sub un singur nume. Aceste date, numite câmpuri sunt stocate împreună pentru a forma o entitate logică.

Sintaxă:
struct nume_tip {
    tip_date1 camp1;
    tip_date2 camp2;
    // ...
};

Ex:
struct persoana{
  char nume[100],pren[100];
  int varsta;
};

Declararea unei variabile de tip structură:
persoana p1; // se defineste variabila p1 de tip persoana

Obs.1 Pentru a accesa un element (un câmp) al structurii se folosește operatorul de selecție (.).
Ex:  strcpy(p1.nume,”Rotărescu”);

Obs.2 Declararea de variabile poate fi făcută imediat după definirea structurii.
Ex:
struct persoana{
  char nume[100],pren[100];
  int varsta;
} p1, p2, p3, P[50];

Obs.3 Poate fi definită o structură anonimă (fără nume).
Ex:
struct {
   float lungime, latime;
} dr1,dr2;

Obs.4 Inițializarea unei structuri
Ex:
persoana p1 = {"Rotărescu", "Ion", 25};



Obs.5 Structuri imbricate – o structură poate conține alte structuri 
Ex:
struct Data {
    int zi, luna, an;
};

struct Persoana {
    char nume[100];
    char prenume[100];
    int varsta;
    Data data_nasterii;
};

Persoana p1;
strcpy(p1.nume, "Rotărescu");
p1.data_nasterii.zi = 13;
p1.data_nasterii.luna = 10;
p1.data_nasterii.an = 2007;

Temă de laborator
1. Definiți structura Student formată din câmpurile: nume, grupa și medie. 
a) Citiți și afișați datele pentru un student.
b) Citiți numele și media pentru fiecare din cei n studenți dintr-o grupă și afișați media generală a grupei.
c) Afișați numele studentului / studenților cu cea mai mare medie.
d) Afișați numele tuturor studenților care au media peste 8.
2. Definiți o structură numită Carte formată din câmpurile: titlu, autor și an_aparitie. Citiți și afișați datele pentru 3 cărți.
3. Citiți datele (câmpurile nume și prenume) a n elevi. Afișați elevii ordonați alfabetic după nume.
4. Definiți o structură numită Angajat formată din câmpurile: nume, functie și salariu. a) citiți și afișați datele a n angajați
b) determinați și afișați salariul mediu al angajaților

5. Definiți o structură numită Complex cu parte reală și parte imaginară. Citiți două numere complexe și afișați suma lor.



